ועדת הכספים, כנסת 17, פרוטוקול מספר 184, 2006-04-26 12:30

יעקב ליצמן: שלום רב, אני פותח את ישיבת הוועדה בנושא: מיגון יישובי עוטף עזה ומוסדות החינוך שבהם.

יעקב ליצמן: כפי שדיברנו קודם, אני ממתין לשמוע את הסיכום שגובש בין משרד האוצר למשרד הביטחון.

יעקב ליצמן: האם הגעתם להסכמה?

יעקב ברקאי: כפי שאמרנו קודם, ישנה סיבה אובייקטיבית: מנכ"ל משרד הבטחון נמצא בדיון אצל ראש הממשלה בפועל, וראש אגף התקציבים נמצא כרגע בטיסה לבריטניה, ויחזור יום חמישי בערב.

יעקב זימרת: אנחנו ממליצים לאפשר למשרד הביטחון ולמשרד האוצר, עם פיקוד העורף, לדבר על כך במהלך סוף השבוע הקרוב, לא כולל שישי שבת.

יעקב ליצמן: רבותיי, אני רוצה לומר לכם שלוח הזמנים שלי מעט שונה, אבל כיוון שהדברים נובעים גם מסיבות אובייקטיביות, אני אתחשב בכך.

יעקב ליצמן: ביום ראשון – אני לא יודע אם זה יהיה כאן או בתל אביב; זה לא מענין אותי – בנושא הזה אני לא אשקוט.

יעקב ליצמן: מדוע אמרתי שמדובר בסיבות אובייקטיביות?

יעקב ליצמן: כי קובי הבר חוזר ביום שישי, והוא יהיה כבר ביום ראשון.

יעקב ליצמן: ההחלטה של הוועדה בעינה עומדת, דהיינו: החלטת הוועדה ביחס לכך ש-52 מיליון השקלים הנותרים מתחלקים חצי לביטחון וחצי לאוצר.

יעקב ליצמן: אנחנו גם עומדים על הסיכום ביחס לדרישת המועצה, וזה יהיה גם ביחס לכל היישובים האחרים שם: עד 1 בספטמבר, מלבד ההסתייגות שהושמעה קודם, ביחס לדברים אובייקטיביים שונים, בהם דברים חדשים שבאמצע בניה.

זאב אלקין: אבל תכניסו שהוא התחייב עד נובמבר.

יעקב ליצמן: אתה צודק, כי אם לא נכניס את חודש נובמבר, זה יהיה פברואר.

יעקב ליצמן: אני מקבל את הערתו של חבר הכנסת אלקין, ומכניס גם אותה.

יעקב ליצמן: רבותיי, אם במשך היום תגיעו להסכמה, אחסוך את הישיבה ביום ראשון.

יעקב ליצמן: אם לא, אקבע ישיבה ביום ראשון בבוקר.

יעקב ליצמן: אני מבקש מאוד.

יעקב ליצמן: בסך הכל, לא מדובר במי-יודע-מה, ואפשר להגיע כאן להסכמות.

יעקב ליצמן: אם כן, זו החלטתה של הוועדה.

יעקב ליצמן: אני חושב שזה מייצג גם את מי שנמצאים כאן וגם את מי שלא נמצאים.

יעקב ליצמן: הם פשוט לא ידעו עדיין, אבל בסך הכל זאת היתה המגמה של כולם.

מנחם בן-ששון: אם אפשר, הייתי מבקש שזה יהיה מוקדם, ב-7:30.

מנחם בן-ששון: אם זה לא אפשרי, חבר הכנסת אלקין ואנוכי מבקשים שהישיבה תקבע ל-12:30.

חיים אורון: לא, זה הורג את כל היום.

חיים אורון: מנחם בן-שושן: אבל אנחנו מלמדים באוניברסיטה.

חיים אורון: נפלו עלינו בחירות, ואנחנו צריכים לגמור קורסים לתלמידים.

יעקב ליצמן: באופן חד פעמי, אפשר לקבוע את הישיבה ב-12:30.

יעקב ליצמן: קח בחשבון שעוד מעט יהיה חוק ההסדרים.

ניסן סלומינסקי: אני לא אוכל להגיע.

יעקב ליצמן: אם כן, זו ההחלטה.

יעקב ליצמן: אבקש מאוד שתנסו להגיע להסכמה.

חיים אורון: האם מחר תינתן הודעה סופית לגבי מועד קיום הישיבה?

חיים אורון: אם אתה מקבל מהם תשובה, אתה מבטל את הישיבה.

יעקב ליצמן: אני עדיין לא מודיע על ישיבה.

יעקב ליצמן: אם אקיים ישיבה, אעשה את זה באותו - - - תודה לכולכם, הישיבה נעולה.